CELEX: 62011FN0054
Language: mt
Date: 2011-05-04 00:00:00
Title: Kawża F-54/11: Rikors ippreżentat fl- 4 ta’ Mejju 2011 — ZZ vs L-Ombudsman Ewropew

9.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 204/30
            
         Rikors ippreżentat fl-4 ta’ Mejju 2011 — ZZ vs L-Ombudsman Ewropew
   (Kawża F-54/11)
   2011/C 204/55
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: L. Levi u A. Blot, avukati)
   
      Konvenut: L-Ombudsman Ewropew
   
      Suġġett u deskrizzjoni tal-kawża
   
   L-annullament tad-deċiżjoni li tiġi applikata fuq ir-rikorrent is-sanzjoni ta’ revoka mingħajr telf tad-drittijiet għall-pensjoni. Konsegwentement, talba, prinċipalment, sabiex ir-rikorrent jiġi riintegrat fil-post tiegħu u, sussidjarjament, li jingħatalu ammont li jikkorrispondi għar-remunerazzjoni li kieku huwa kien jirċievi bejn id-data li fiha daħlet fis-seħħ ir-revoka u d-data li fiha huwa jilħaq l-età ta’ rtirar. Fi kwalunkwe ipoteżi, l-għoti ta’ ammont lir-rikorrent għad-dannu morali subit.
   
      Talbiet tar-rikorrent
   
   
               —
            
            
               jannulla d-deċiżjoni dixxiplinarja tal-Ombudsman Ewropew tal-20 ta’ Lulju 2010 li tiġi applikat fuq ir-rikorrent is-sanzjoni tar-revoka mingħajr telf tad-drittijiet għall-pensjoni;
            
         
               —
            
            
               sa fejn meħtieġ, jannulla d-deċiżjoni tat-18 ta’ Jannar 2011 li tiċħad espressament l-ilment;
            
         Sa fejn huwa meħtieġ:
   
               —
            
            
               prinċipalment, jikkonstata li l-annullament tad-deċiżjoni ta’ revoka twassal għar-riintegrazzjoni tar-rikorrent, b’mod retroattiv għad-data li fiha daħlet fis-seħħ id-deċiżjoni ta’ revoka, fil-posta tiegħu ta’ amministratur A5 fil-grad 2, kif ukoll il-ħlas tad-drittijiet finanzjarji li huma dovuti lilu għal dan il-perijodu kollu, miżjud bl-interessi morartorji skont ir-rata tal-Bank Ċentrali Ewropew miżjuda b’2 punti;
            
         
               —
            
            
               sussidjarjament, jikkundanna lill-konvenut iħallas ammont li jikkorrispondi għar-remunerazzjoni li r-rikorrent kien jirċievi mid-data li fiha daħlet fis-seħħ ir-revoka tiegħu f’Awwissu 2010 sax-xahar li fih huwa jilħaq l-età ta’ rtirar, f’Lulju 2040, u l-aġġustament rispettiv tad-drittijiet għall-pensjoni tar-rikorrent;
            
         
               —
            
            
               fi kwalunkwe ipoteżi, jikkundanna lill-konvenut għall-ħlas tal-ammont ta’ EUR 65 000 għad-dannu morali subit mir-rikorrent;
            
         
               —
            
            
               jikkundanna lill-Ombudsman Ewropew għall-ispejjeż.